VEGA og Beatbox Entertainment præsenterer  
**Den australske singer-songwriter Matt Corby** **giver lyd fra sig i VEGA efter 2 års tavshed***Der har været stille omkring den australske singer-songwriter siden 2013 hvor ep’en* Resolution *udkom. I oktober i år udsendte Matt Corby første single, og dermed en forsmag, på sit kommende debutalbum der kommer ud i starten af 2016. Den 22. marts kan du få fornøjelsen af ham live, når han spiller koncert i Lille VEGA.*  
Matt Corby har ikke ladet høre fra sig de sidste 2 år – heldigvis er ventetiden forbi nu med en ny single ude og et kommende debutalbum lige på trapperne. Tiden har Corby brugt i hjemlandet, hvor han har haft brug for at stoppe op og reevaluere sin musikalske retning. Corby gjorde første gang opmærksom på sig selv, da han i 2007 deltog, og fik en 2. plads, i Australien Idol. I 2009 var han klar til at udgive sin debut ep *Song for…* og han har siden da udgivet ydereligere tre ep’er. Selvom bagkataloget af sange ikke er det største, så har Corby høstet både roser, nomineringer og priser for sine sange. Især i hjemlandet hvor singlerne ”Brother” og ”Resolution” har hhv. vundet prisen for bedste sang og toppet som nummer 5 på den australske hitliste der også sikrede den 25-årige sanger 2 X platin.  
**Gåsehuds-fremkaldende musik uden instrumenter**Forsmagen på det kommende debutalbum fra Corby udkom 1. oktober i år, hvor han udgav singlen ”Monday”. Endnu engang leverer Matt Corby gådehuds-fremkaldende musik – denne gang uden brug af nogle instrumenter i produktionen. Der er ikke brugt andet end Corbys egen stemme og krop. Ifølge sangeren selv, er det en meget ærlig sang om, hvor han ser sig selv lige   
nu:  
  
*"I guess I needed to spend that time learning how to practically play, on each instrument, what I would regularly hear in my head. Enough time has now passed for me to clear my head of everything that I've done before, reboot and have the balls to do it again."*  
 **Fakta om koncerten**

Matt Corby

Tirsdag 22. marts kl. 21.00  
Lille VEGA, Enghavevej 40, 1674 Kbh. V  
150 kr. + gebyr  
Forsalget starter i dag via VEGAs hjemmeside og Billetlugen.  
Læs mere om koncerten og køb billet.